โยฮัน เฮทวิช

โยฮัน เฮทวิช (; 8 ธันวาคม ค.ศ. 1730 – 18 กุมภาพันธ์ ค.ศ. 1799) หรือ โยฮันเนิส เฮทวิช () หรือชื่อละตินคือ โยอันนิส เฮดวิก () เป็นนักพฤกษศาสตร์ชาวเยอรมัน เกิดที่เมืองบราชอฟในทรานซิลเวเนีย เป็นบุตรของยาค็อพ เฮทวิช และแอกเนส แกลเลส เฮทวิชเรียนจบด้านการแพทย์ที่มหาวิทยาลัยไลพ์ซิชใน ค.ศ. 1759 ก่อนจะทำงานเป็นแพทย์และมีงานอดิเรกคือการศึกษาพืช ต่อมาใน ค.ศ. 1786 เขาดำรงตำแหน่งศาสตราจารย์ด้านการแพทย์และพฤกษศาสตร์ที่มหาวิทยาลัยไลพ์ซิช และเป็นผู้อำนวยการสวนพฤกษศาสตร์ไลพ์ซิช ใน ค.ศ. 1788 เฮทวิชได้รับเลือกเป็นภาคีสมาชิกราชสมาคมแห่งลอนดอน สองปีต่อมา เขาได้รับเลือกเป็นสมาชิกต่างชาติของราชสถาบันวิทยาศาสตร์สวีเดน

เฮทวิชเป็นผู้บุกเบิกการศึกษามอสส์อย่างเป็นระบบจนได้รับการยกย่องให้เป็น "บิดาแห่งวิชาไบรโอโลยี" ผลงานชิ้นสำคัญของเขา Species Muscorum Frondosorum ซึ่งรวบรวมข้อมูลเกี่ยวกับมอสส์มากที่สุดในขณะนั้นตีพิมพ์ในปี ค.ศ. 1801 ต่อมาชื่อของเฮทวิชได้รับการนำไปตั้งเป็นชื่อสกุลมอสส์ Hedwigia

 อ้างอิง 

 แหล่งข้อมูลอื่น 



หมวดหมู่:นักพฤกษศาสตร์ชาวเยอรมัน
หมวดหมู่:นักพฤกษศาสตร์ชาวฮังการี
หมวดหมู่:ชาวเยอรมันเชื้อสายฮังการี
หมวดหมู่:ภาคีสมาชิกราชสมาคมแห่งลอนดอน
หมวดหมู่:บุคคลจากเทศมณฑลบราชอฟ
หมวดหมู่:ศิษย์เก่าจากมหาวิทยาลัยไลพ์ซิช